CELEX: C2004/190/02
Language: hu
Date: 2004-07-24 00:00:00
Title: A Bíróság ítélete (első tanács) 2004. június 10-én a C-87/02. sz. Európai Közösségek Bizottsága kontra Olasz Köztársaság ügyben (Tagállami mulasztás – Környezet – 85/337/EGK irányelv – Egyes köz- és magánprojektek környezeti hatásvizsgálata – „Lotto zero” projekt)

24.7.2004   
            
            
               HU
            
            
               Az Európai Unió Hivatalos Lapja
            
            
               C 190/1
            
         
      A BÍRÓSÁG ÍTÉLETE
   
   (első tanács)
   2004. június 10-én
   a C-87/02. sz. Európai Közösségek Bizottsága kontra Olasz Köztársaság ügyben (1)
   
   (Tagállami mulasztás - Környezet - 85/337/EGK irányelv - Egyes köz- és magánprojektek környezeti hatásvizsgálata - „Lotto zero” projekt)
   (2004/C 190/02)
   Az eljárás nyelve: olasz
   A C-87/02. sz. Európai Közösségek Bizottsága (meghatalmazottak: Van Beek és R. Amorosi) kontra Olasz Köztársaság (meghatalmazott: Massella Duci Teri) ügyben, annak megállapítása tárgyában, hogy mivel az Abruzzo régió nem ellenőrizte, hogy Teramoban a városon kívüli periferiális út építésének az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (HL L 175., 40. o.) II. mellékletében felsoroltakhoz tartozó projektje [„Lotto zero-Variante, tra Teramo (Olaszország) e Giulianova, alla strada statale SS 80” név alatt ismert projekt], ezen irányelv 5–10. cikkeinek megfelelően szükségessé teszi-e a környezeti hatásvizsgálatot, az Olasz Köztársaság elmulasztotta az említett irányelv 4. cikke (2) bekezdése alapján fennálló kötelezettségei teljesítését, a Bíróság (első tanács), tagjai: P. Jann, a tanács elnöke, A. Rosas (előadó), A. La Pergola, R. Silva de Lapuerta és K. Lenaerts bírák, főtanácsnok: D. Ruiz-Jarabo Colomer, hivatalvezető: R. Grass, 2004. június 10-én meghozta ítéletét, amelynek rendelkező része a következő:
   
               1.
            
            
               Mivel az Abruzzo régió nem ellenőrizte, hogy Teramoban (Olaszország) a városon kívüli periferiális út építésének az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv II. mellékletében felsoroltakhoz tartozó projektje („Lotto zero-Variante, tra Teramo e Giulianova, alla strada statale SS 80” név alatt ismert projekt) ezen irányelv 5–10. cikkeinek megfelelően szükségessé teszi-e a környezeti hatásvizsgálatot, az Olasz Köztársaság elmulasztotta az említett irányelv 4. cikkének (2) bekezdése alapján fennálló kötelezettségei teljesítését.
            
         
               2.
            
            
               Kötelezi az Olasz Köztársaságot a költségek viselésére.
            
         
      (1)  HL C 109., 2002.5.4.